SET ปิดเช้าบวก 11 จุด แรงซื้อ “แบงก์-เดลต้า” หนุน
SET ปิดเช้าบวก 11 จุด แรงซื้อหุ้นใหญ่ กลุ่มแบงก์ หนุนตลาด แนวโน้มช่วงบ่ายคาดบวกต่อ ให้แนวต้าน 1,675-1,680 จุด แนวรับ 1,660-1,665 จุด
SET ปิดเช้าบวก 11 จุด แรงซื้อหุ้นใหญ่ กลุ่มแบงก์ หนุนตลาด แนวโน้มช่วงบ่ายคาดบวกต่อ ให้แนวต้าน 1,675-1,680 จุด แนวรับ 1,660-1,665 จุด
30 ธ.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยในช่วงเช้าที่ผ่านมาปรับตัวเพิ่มขึ้นส่งท้ายปี ซึ่งเป็นไปตาม sentiment ของตลาดหุ้นอื่นในภูมิภาคเอเชียในช่วงเช้านี้ที่ส่วนใหญ่ปรับตัวขึ้นตามตลาดหุ้นสหรัฐฯเมื่อคืนนี้ จากจำนวนผู้ขอสวัสดิการว่างงานสหรัฐฯเมื่อคืนนี้เพิ่มขึ้น ทำให้อัตราผลตอบแทนพันธบัตรรัฐบาลสหรัฐฯ 10 ปี (Bond Yield) ปรับตัวลง จากการคาดการณ์ไปถึงการส่งสัญญาณชะลอขึ้นดอกเบี้ยของธนาคารกลางสหรัฐฯ (เฟด)
ขณะเดียวกันตลาดหุ้นไทยยังมีแรงซื้อเข้ามาในหุ้นขนาดใหญ่ กลุ่มแบงก์ และกลุ่มพลังงานที่เข้ามาอย่างมีนัยสำคัญ ซึ่งอาจจะเป็นแรงซื้อจากทางฝั่งสถาบันหรือต่างชาติที่เข้ามา ทำให้หนุนต่อการดีดขึ้นของดัชนีที่ปรับเพิ่มขึ้นมาต่อเนื่อง
สำหรับแนวโน้มตลาดหุ้นไทยในช่วงบ่ายคาดว่าดัชนียังแกว่งตัวในแดนบวกต่อ โดยในช่วงสัปดาห์สุดท้ายของปี 65 ถือว่าเป็นสัปดาห์ที่มีปัจจัยบวกเข้ามาต่อตลาดหุ้นไทยค่อนข้างมาก และสร้างความเชื่อมั่นต่อการฟื้นตัวต่อเนื่องของเศรษฐกิจไทยในปีหน้าได้ ให้แนวต้าน 1,675-1,680 จุด แนวรับ 1,660-1,665 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 7,833.67 ล้านบาท ปิดที่ 824.00 บาท เพิ่มขึ้น 102.00 บาท
PTT มูลค่าการซื้อขาย 1,691.39 ล้านบาท ปิดที่ 33.25 บาท เพิ่มขึ้น 0.50 บาท
AOT มูลค่าการซื้อขาย 810.53 ล้านบาท ปิดที่ 75.75 บาท ลดลง 0.50 บาท
PTTEP มูลค่าการซื้อขาย 781.77 ล้านบาท ปิดที่ 178.00 บาท เพิ่มขึ้น 2.00 บาท
KBANK มูลค่าการซื้อขาย 771.03 ล้านบาท ปิดที่ 148.00 บาท เพิ่มขึ้น 1.00 บาท